Tere. Olen Pekka Sartola.
Eetris on Jeruusalemma Uudiste erisaade number 2.
Tänase osa pealkirjaks on: "Kas ratsanikud on juba liikvel?"
Kõik Piibli uurijad mõistavad, et pealkiri on seotud
Ilmutusraamatus mainitud nelja ratsamehega,
keda nimetatakse ka apokalüptilisteks ratsanikeks.
Liigume Ilmutusraamatu 5. ja 6. peatüki sündmuste juures,
ja vaatame, kas seis maailmas, kus elame,
sarnaneb juba pildile, mida maalitakse seoses nende nelja ratsanikuga.
Kui Johannes pealt vaatas, tuli Tall, võttis rullraamatu Isa paremast käest
ja murdis esimese pitseri, mis seda koos hoidis.
Sellega seotud kirjeldus on kuuenda peatüki esimeses salmis.
See on samas stardilugemise algus
inimkonna ajaloo viimase seitsme aasta etapile,
mis alustab nii katsumuste, eksituste kui kohtumõistmiste sarja.
Pitseri murdmisele järgneb võimas käsklus: "Tule!",
mille annab üks neist neljast olendist.
Grammatiliselt võiks sõna 'tule' tõlkida käskivaks kõneviisiks 'mine'.
Vaid kontekst määrab, kumba vormi peaks kasutama,
mis tähendab igal juhul mingis suunas liikvele minekut.
Kui mõistame, et kõigi nelja apokalüptilise ratsaniku puhul
on tegu Jumala lubatud kohtumõistmiste
ja katsumustega inimkonnale, siis on käskiv vorm loogilisem.
Käsk puudutab ratsanikku, kes istub valgel hobusel.
Tema identiteeti ei mainita, öeldakse vaid,
et ratsanik saab pärja ja vibu, kuid mitte nooli,
ja ta asub võitjana teele, midagi võitma.
Kiireimad tõlgendajad on järeldanud,
et tegu on muidugi Kristusega, sest vaid Tema on võitja
ning Temal on pärg ja Tema hobune on valge,
keda mainitakse järgmisel korral Ilmutuse 19. peatükis,
Tema füüsilise naasmise kontekstis.
Ma ei saa sellega nõustuda,
sest ratsanik valgel hobusel läheb liikvele alles siis,
kui Kristus avab pitseri. Ta on seega Johannese nähtud ilmutuse andja,
läkitaja, mitte läkitatav.
Ainus kord, kui Jeesusega seoses mainitakse pärga,
on tegu piltliku "krooniga",
pilkamiseks mõeldud okaskrooniga.
Jeesusel pole ka kunagi olnud vibu relvaks.
Kui Tema relvastusest üldse midagi mainitakse,
räägitakse tavaliselt alati mõõgast, täpsemalt Sõna mõõgast.
Vibu kujutab pigem maiste valitsejate ja sõdurite relvastust.
Sel juhul, eriti kui pole nooli,
sobib kirjeldus parimini antikristusega,
Kristuse vastase ja jäljendajaga,
kes saadetakse "päästma" koguduse ülesvõtmise järel
kaosesse sattunud pilla-palla maailma.
Ilmutuse 19 kirjeldab aga Kristuse naasmist maa peale valgel ratsul
ja Tal on peas mitu pärga.
Siinkohal tuleb sõnavalikuga täpne olla,
sest asi pole samas pärjas, mis anti valge hobuse ratsanikule.
Pärgade kohta Kristuse peas
kasutatakse sõna 'diadema' ehk 'kuningakroon'.
Teine populaarne viis valgel hobusel ratsaniku kujutamiseks
on seostada need evangeeliumi triumfimarsiga,
mille korral naaseksime ajas tagasi umbes paar aastatuhandet,
kuid tõlgendus ei sobi kuidagi
Ilmutusraamatu kronoloogilise tervikpildiga.
Johannesele näidati, mis toimub pärast koguduse aega,
mitte neid sündmusi, kus ta isegi 2000 aasta eest osales.
Kõike, mis sünnib pärast Ilmutusraamatu 4. peatüki algust,
tuleb sobitada tulevaste sündmustega.
Koguduse ülesvõtmine on siiski juba varem toimunud.
Tervikpildi moodustamine ja tulevikku asetamine
pole kuigi kerge.
Enne kui valge hobusega ratsanik saab käsu liikvele minna,
peab toimuma palju asju,
mida on raske sobitada kuskile lühikesele ajajoonele.
Araablaste ja Iisraeli suursõda, demilitariseeritud Lähis-Ida,
koguduse ülesvõtmine ja sellest johtunud ülemaailmne majanduslik,
usuline, poliitiline ja sõjaline kaos.
Koguduse ülesvõtmise võib nende kõigi seas paigutada
esimese pitseri murdmisele kõige lähemale,
sest mul on raske uskuda,
et Jumal jätaks maailma pikaks ajaks ilma evangeeliumi kuulutajateta.
Mul endal on kujunenud tõlgendusviis,
mille järgi valge hobusega ratsanik on tulevane antikristus,
kes saab hingevaenlase "rahastatud" võimu ja väe
alles pärast koguduse ülesvõtmist. See on loogiline,
sest seni on ta saanud esineda poliitilise jõumehena,
ehk tulevase Euroopa Liitriigi presidendi ametis,
ja dikteerida tingimusi muuhulgas Lähis-Ida tegijatele.
USA puudumine pildilt lausa eeldab sarnast olukorda.
Araabia-Iisraeli suursõja ja Lähis-Ida demilitariseerimise järel
tuuakse regiooni suure tõenäosusega mitmerahvuselised rahuvalveväed,
araabiamaade ja Iisraeli vahel sõlmitakse 7-aastane rahuleping.
Tegu võib olla rahu pealesundimisega.
Igal juhul peab sellisteks mega-klassi sündmusteks
eelnevalt juba valmidus olema, sest need ei juhtu päeva või nädalaga.
Kuna esimese pitseri murdmine
ja antikristuse liikveleminek alustab ka Taanieli 70. aastanädala,
peab samal ajal juhtuma veel palju muudki.
Ortodoksi juudid võivad lõpuks ehitada kolmanda templi ainsale kohale,
kuhu seda püstitada võib ehk Templimäele,
ning võimalik, et Kaljumošee ja al-Aqsa mošee vahele.
Kohale, kus nüüd asub allikas, araabiakeelse nimega El Kas,
kuhu tuleb ka jooksvat vett,
mis Moosese ohvritalitusi puudutava seaduse järgi peab saadaval olema.
Paradoks või mitte, aga kui suur osa juutidest
on naasmas vanatestmantliku ohvritalituse juurde,
arvates, et nii pääsetakse tagasi Jumala soosingusse,
kogeb väike osa juute, 144 000,
võimast messiaanlikku ärkamist
ja nad pitseeritakse elava Jumala pitseriga,
nagu räägitakse Ilmutusraamatu 7. peatükis.
Nad alustavad evangeliseerimist, hea sõnumi kuulutamist maailmas,
täites nii ka Taanieli prohveteeringu viimase aastanädala tingimuse.
Taanieli 9:24 -
"Seitsekümmend aastanädalat on seatud su rahvale ja su pühale linnale
üleastumise lõpetamiseks, patule piiri panemiseks ja süüteo lepitamiseks."
Mainitud seatud aeg puudutab just Iisraeli rahva preestrimissiooni
Jumala tahte kuulutamises,
mis anti Moosese kaudu juba kõrbeteekonna ajal.
See keskendub enne viimase 7-aastase etapi algamist
uue lepingu koguduse moodustumisega,
kuigi Iisraeli ortodoksne judaism pole seda kunagi aktsepteerinud.
Kuidas jõuda lahenduseni,
kus juudid saavad ehitada oma templi just Templimäele, on müsteerium,
kui vaadelda seda praeguste väljavaadete ja olude valguses.
Iisraeli, palestiinlaste, araabiamaade
ja laiemalt kogu islamimaailma usulised nägemuserinevused
on mega-klassist ja isegi katsed ehitada midagi Templimäele
viiksid vähemalt suursõjani.
Kunagi tempel sinna ehitatakse
ja Taanieli raamatus lubatud sündmustesari realiseerub samuti.
Nüüd peame küsima, kas asjade seis Iisraelis
ja seda ümbritsevais araabiamais ning ka Euroopas
on täna juba sellisest klassist, et võib oodata mõne Ilmutusraamatus
ja teistes neist sündmustest rääkivate Piibli ilmutuste teostumist lähiajal?
Me tõepoolest pole veel sellises olukorras.
Ütleksin, et palju lähemal oleme tingimustele,
kus on valmisolek alustada kolmanda templi või ohvrialtari ehitust selleks.
Vaevalt, et sedagi ilma sõjata saab või siis see algab sõja tulemusel.
Pinged on juba täna sellisest klassist,
et kõik oleks teoorias võimalik,
kuid samas on Templimäega tänagi seotud nii suuri väliseid,
rahvusvahelisi pingeid, et mis tahes ehitamine
on hetkel täiesti välistatud tegevus.
Peame tõdema sedagi fakti,
et Piibel on neid asju meile ilmutanud
ja mitte iial inimkonna ajaloo vältel pole me olnud nii lähedal
kolmandat templit puudutavate prohveteeringute teostumisele.
Iisraeli ümbritsevate islamiriikide,
ka siseriiklike moslemirühmituste ühine eesmärk on nüüd ja saab olema
kogu Templimäega seotud judaismi
ja kristlusega seotud sihtide takistamine, ka sõjaga.
Neid pole kunagi vaka all hoitud,
ei Iraani, Liibanoni, Süria, Egiptuse, Jordaania
ega ka Türgi poolt. Kõik Jeruusalemmaga seonduv,
ning eriti vanalinna ja Templimäega seotu
on neile usuliselt nii jõuliselt motiveeriv tervik,
et seda tuleb kaitsta viimse veretilgani.
Nii on nende asjade teostumiseks vaja
teise apokalüptilise ratsaniku liikvele minekut.
Kohtumiseni taas nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee